Βουλευτικές εκλογές στο Πράσινο Ακρωτήριο (2006)

Οι βουλευτικές εκλογές του 2006 στο Πράσινο Ακρωτήριο διεξήχθησαν στις 22 Ιανουαρίου. Επρόκειτο για τις τέταρτες βουλευτικές εκλογές από την εγκαθίδρυση του πολυκομματισμού, το 1990.

Έλαβαν μέρος 5 πολιτικά κόμματα για την πλήρωση 72 εδρών στην Εθνοσυνέλευση. Το κυβερνών κόμμα Αφρικανικό Κόμμα για την Ανεξαρτησία του Πράσινου Ακρωτηρίου (PAICV) κέρδισε τις εκλογές με 41 έδρες και παρέμεινε στην εξουσία. Το κόμμα της αντιπολίτευσης Κίνημα για Δημοκρατία (MpD) ήρθε δεύτερο με 29 έδρες και ακολούθησε με 2 έδρες η Δημοκρατική και Ανεξάρτητη Ένωση του Πράσινου Ακρωτηρίου (UCID). Δυο ακόμα κόμματα, το Κόμμα Δημοκρατικής Ανανέωσης (PRD) και το Σοσιαλιστικό Δημοκρατικό Κόμμα (PSD) δεν πέτυχαν την είσοδό τους στην Εθνοσυνέλευση. Μόνο τα κόμματα PAICV και MpD κατέβασαν υποψηφίους σε κάθε εκλογική περιφέρεια.

 Αποτελέσματα εκλογών 

+  Εθνοσυνέλευση, 22 Ιανουαρίου 2006ΚόμματαΨήφοι%ΈδρεςΑφρικανικό Κόμμα για την Ανεξαρτησία του Πράσινου Ακρωτηρίου (Partido Africano da Independência de Cabo Verde) 88.965 52,28 41Κίνημα για Δημοκρατία (Movimento para a Democracia) 74.909 44,02 29Δημοκρατική και Ανεξάρτητη Ένωση του Πράσινου Ακρωτηρίου (União Caboverdiana Independente e Democrática)  4.495 2,64 2Κόμμα Δημοκρατικής Ανανέωσης (Partido da Renovação Democrática) 1.097 0,64 -Σοσιαλιστικό Δημοκρατικό Κόμμα (Partido Social Democrático) 702 0,41 -Σύνολο (συμμετοχή 54,0%) 170.168 100,00 72Πηγή: Εθνική Εφορευτική Επιτροπή.

Εξωτερικοί σύνδεσμοι
Εθνική Εκλογική Επιτροπή (στα πορτογαλικά)

2006
Πρασινο Ακρωτηριο